1981 में रमन कुमार निर्देशित ‘ प्रेमगीत ’ और 1982 में महेश भट्ट निर्देशित ‘ अर्थ ’ को भला कौन भूल सकता है। 1994 में ख़ुदाई , 1989 में बिल्लू बादशाह , 1989 में क़ानून की आवाज़ , 1987 में राही , 1986 में ज्वाला , 1986 में लौंग दा लश्कारा , 1984 में रावण और 1982 में सितम के गीत चले और न ही फ़िल्में। ये सारी फ़िल्में उन दिनों औसत से कम दर्ज़े की फ़िल्में मानी गईं। ज़ाहिर है कि जगजीत सिंह ने बतौर कंपोज़र बहुत कोशिशें कीं लेकिन वे अच्छे फ़िल्मी गाने रचने में असफल ही रहे। इसके उलट पार्श्वगायक जगजीत जी सुनने वालों को सदा जमते रहे हैं।